Ֆրանսիս Մաքոմբերին կես ժամ առաջ էին իրենց ուսերի ու ձեռքերի վրա ճամբարի սահմաններից հաղթականորեն ներս բերել խոհարարը, կաշեգործն ու բեռնակիրը։ Այս արարողությանը զինակիցները մասնակից չէին եղել։ Երբ վրանի մուտքի մոտ բնիկները նրան իջեցրին, նա սեղմեց բոլորի ձեռքերը, ընդունեց շնորհավորանքները, ներս մտավ ու նստեց անկողնուն՝ սպասելով կնոջը։ Կինը, երբ եկավ, ոչինչ չասաց, ու նա դուրս եկավ վրանից, որ ճամփորդական տաշտակում լվանա դեմքն ու ձեռքերը և նստի ճաշելու զովաշունչ ու ստվերոտ վրանի ծղոտե, հարմարավետ աթոռին։